ห้องร้องทุกข์ 16/09/60
เห็นแก่ตัว บรรดาผู้ใช้รถยนต์มักง่าย มีพฤติกรรมชอบ เลาะไหล่ทาง ปาดซ้ายแซงขวา พบบ่อย ตั้งแต่หน้า ร.ร.อัมพรไพศาล ถนนวิภาวดีรังสิต ยาวไปจนถึง แยกแจ้งวัฒนะ ไม่เกรงใจคนที่ปฏิบัติตามกฎจราจร ร้องขอ จราจร สน.ท้องที่ดูแลรับผิดชอบ ดักจับดัดนิสัยหน่อย,ถนนอโศกมนตรี แขวงคลองเตยเหนือ เขตวัฒนา แถวๆหน้าปาก ซอยคาวบอย สภาพการจราจรติดขัด เหตุเพราะมี รถแท็กซี่จอดแช่รอผู้โดยสาร กินถนนไป 1 เลน ทำรถสัญจรผ่านลำบาก โดยเฉพาะช่วงเวลาเร่งด่วน ฝาก สน.เจ้าของท้องที่ดูแล ลงพื้นที่จัดระเบียบ,ไร้แสงสว่าง คนใช้รถใช้ถนนร้องมา ปากทางเข้า ถนนเชื้อเพลิง แขวงช่องนนทรี เขตยานนาวา ไม่มีไฟฟ้าส่องสว่าง ตกกลางคืนมืดสนิท รถเลี้ยวเข้า–ออกลำบาก มองไม่เห็นรถที่วิ่งทางตรง เสียวเกิดอุบัติเหตุเฉี่ยวชน อันตรายสุดๆ ฝากหน่วยงานที่ดูแลรับผิดชอบ หาวิธีแก้ไขให้ด่วน,สร้างนานร่วมปี ถนนสุขุมวิท 115 ต.เทพารักษ์ อ.เมืองสมุทรปราการ จ.สมุทรปราการ ชาวบ้านเห็น ผู้รับเหมา ขุดถนนทิ้งไว้เป็นเดือนๆ ทำๆหยุดๆ ล่าสุดปิดถนน แต่ไม่มีการแจ้งล่วงหน้า รถสัญจรเข้าออกไม่ได้ ทำเดือดร้อนกันถ้วนหน้า หน่วยงานไหน? รับผิดชอบอยู่เร่งมือด้วย,นางสาวโชติรส เหล่ามานะ ผอ.เขตจอมทอง ชี้แจงกรณี ปัญหาหญ้ารกร้าง บริเวณทางเท้าเลียบ ถนนพระราม 2 ซอย 38 แขวงบางมด เขตจอมทอง ได้ดำเนินการตรวจสอบแล้ว พบว่าบริเวณดังกล่าวเป็นพื้นที่ส่วนบุคคลอยู่ในความรับผิดชอบของหมู่บ้านวรการ เพื่อเป็นการบรรเทาความเดือดร้อน ได้ไห้เจ้าหน้าที่ ตัดหญ้า เก็บวัชพืช ทำความสะอาด ในส่วนที่รุกล้ำถนนและทางเท้าเรียบร้อยแล้ว,helpcenter@thairath.co.th
ไร้แสงสว่าง คนใช้รถใช้ถนนร้องมา ปากทางเข้า ถนนเชื้อเพลิง แขวงช่องนนทรี เขตยานนาวา ไม่มีไฟฟ้าส่องสว่าง ตกกลางคืนมืดสนิท รถเลี้ยวเข้า–ออกลำบาก มองไม่เห็นรถที่วิ่งทางตรง เสียวเกิดอุบัติเหตุเฉี่ยวชน อันตรายสุดๆ
ห้องร้องทุกข์,ร้องเรียนปัญหา,การจราจรติดขัด,รถแท็กซี่จอดแช่,ทำถนน,ข่าวทั่วไป